                      højesterets kendelse
                           afsagt mandag den 15. juli 2013
sag 75/2013
veflinge boligselskab aps
(advokat jan hollmén olesen)
mod
erik martin lomdahl
(advokat sten møller)
i tidligere instanser er afsagt dom af retten i odense den 21. december 2012 og kendelse af
østre landsrets 10. afdeling den 18. januar 2013.
i påkendelsen har deltaget tre dommere: niels grubbe, vibeke rønne og henrik waaben.
påstande
kærende, veflinge boligselskab aps, har nedlagt påstand om, at indkærede, erik martin
lomdahl, skal betale sagsomkostninger til veflinge boligselskab efter højesterets nærmere
skøn, subsidiært at ingen af parterne skal betale sagsomkostninger til den anden part.
erik martin lomdahl har påstået stadfæstelse.
landsretten har henholdt sig til den afsagte kendelse.
supplerende sagsfremstilling
retten i odenses afgørelse om sagsomkostninger blev kæret af veflinge boligselskab til
østre landsret ved kæreskrift af 3. januar 2013 modtaget af retten i odense den 4. januar
2013.
ved brev af 8. januar 2013 med kopi til sagens parter blev kæreskriftet videresendt til lands-
retten. retten i odense henholdt sig til den trufne afgørelse.
                                               - 2 -
erik martin lomdahls kæresvarskrift af 16. januar 2013 blev modtaget i landsretten den 17.
januar 2013.
veflinge boligselskabs kærereplik af 17. januar 2013 blev modtaget i landsretten den 18. ja-
nuar 2013.
den 18. januar 2013 stadfæstede landsretten byrettens afgørelse om sagsomkostninger.
veflinge boligselskabs kærereplik modtaget samme dag indgik ikke i grundlaget for
landsrettens afgørelse.
anbringender
veflinge boligselskab har navnlig anført, at landsretten har truffet afgørelse inden udløbet af
den frist på 10 dage, der følger af retsplejelovens § 397, stk. 1, uanset landsretten ikke kunne
vide, at skriftvekslingen ikke var afsluttet. det er endvidere en fejl, at veflinge boligselskabs
kærereplik, der blev modtaget i landsretten før udløbet af 10-dages-fristen, ikke indgik i
grundlaget for landsrettens afgørelse.
på baggrund af de nedlagte påstande sammenholdt med sagens udfald skal veflinge boligsel-
skab anses for at have vundet sagen. selv hvis der tages udgangspunkt i erik martin lom-
dahls mere subsidiære påstand om forholdsmæssigt afslag på 400.000 kr., så har veflinge
boligselskab vundet 3 gange så meget som erik martin lomdahl. i forhold til erik martin
lomdahls principale påstand om ophævelse af handelen vedrørende de to byggegrunde og
subsidiære påstand om tilkendelse af en erstatning på 1.825.925 kr. har veflinge boligselskab
vundet i endnu højere grad. formålet med sagen var at opnå en ophævelse af den indgåede
handel om byggegrundene. erik martin lomdahl har endvidere alene fået medhold i et beløb,
der svarede til, hvad veflinge boligselskabs advokat allerede inden sagens anlæg havde op-
lyst, at afhjælpningsomkostningerne ville udgøre. det var erik martin lomdahls urealistiske
krav og påstande om ophævelse og erstatning samt afvisning af muligheden for afhjælpning i
form af oprensning eller forholdsmæssigt afslag, der medførte et behov for en retslig afgø-
relse. byrettens afgørelse om sagsomkostninger og landsrettens kendelse udgør en markant
fravigelse af hidtidig retspraksis om tilkendelse af sagsomkostninger, hvor sagsøgeren kun har
opnået medhold i en meget begrænset del af sine påstande.
                                               - 3 -
erik martin lomdahl har navnlig anført, at veflinge boligselskabs kærereplik for landsretten
ikke indeholder noget af betydning for landsrettens afgørelse om sagsomkostninger.
byrettens og landsrettens omkostningsafgørelser er korrekte og velafbalancerede. veflinge
boligselskab har ikke på noget tidspunkt tilbudt at betale et beløb til erik martin lomdahl.
det er tilfældet, selv om den isolerede bevisoptagelse viste, at der var forurening på begge
grunde, og at oprensningen ville koste mere end 1,8 mio. kr. det har således været nødvendigt
at føre sagen, og erik martin lomdahl har ikke iværksat et eneste ufornødent retsskridt.
højesterets begrundelse og resultat
efter retsplejelovens § 397, stk. 1, tages udtalelser, der fremkommer til retten senere end 10
dage efter, at meddelelse efter § 396, stk. 3, er afgivet, kun i betragtning, såfremt der endnu
ikke er truffet afgørelse i sagen. retten i odense afgav den 8. januar 2013 meddelelse efter §
396, stk. 3, og 10-dages-fristen udløb derfor den 18. januar 2013.
landsretten traf afgørelse den 18. januar 2013 og således inden udløbet af 10-dages-fristen.
landsretten, der ikke forinden havde modtaget meddelelse om, at parterne ikke ønskede at
afgive yderligere udtalelser i sagen, burde have afventet udløbet af fristen, således at veflinge
boligselskab aps’ kærereplik kunne være indgået i landsrettens behandling af sagen, idet der
ikke var særlige grunde til at træffe afgørelse forinden.
tvisten angik i første række, om byggegrundene var behæftet med en mangel på overdragel-
sestidspunktet og størrelsen af afhjælpningsomkostningerne. i anden række angik den, om
manglen kunne anses for væsentlig, om veflinge boligselskab har handlet ansvarspådragen-
de, og om erik martin lomdahl har mistet sit krav på grund af aftalens indhold, tilsidesæt-
telse af sin undersøgelsespligt og manglende reklamation. højesteret finder efter en samlet
vurdering af sagens resultat sammenholdt med de nedlagte påstande og anbringender, at hver
part bør bære egne omkostninger til advokat for byretten, hvorimod udgifterne til bevisførelse
skal deles lige. byrettens afgørelse vedrørende betaling af retsafgift stadfæstes.
veflinge boligselskab skal herefter til erik martin lomdahl betale 2.700 kr. svarende til rets-
afgiften af en sagsgenstand på 100.000 kr., 13.793,34 svarende til halvdelen af erik martin
lomdahls udgifter til syn og skøn under den isolerede bevisoptagelse og 5.624,14 kr. sva-
rende til halvdelen af erik martin lomdahls udgifter til vidnegodtgørelse. erik martin lom-
                                              - 4 -
dahl skal til veflinge boligselskab betale 7.575 kr. svarende til halvdelen af selskabets udgif-
ter til supplerende syn og skøn. samlet skal veflinge boligselskab herefter betale 14.542,48
kr. til erik martin lomdahl.
                                      thi bestemmes:
veflinge boligselskab aps skal i sagsomkostninger for byretten betale 14.542,48 kr. til erik
martin lomdahl.
i kæremålsomkostninger for landsret og højesteret skal erik martin lomdahl betale 5.000 kr.
til veflinge boligselskab aps.
de idømte beløb skal betales inden 14 dage fra denne kendelses afsigelse og forrentes efter
rentelovens § 8a.
kæreafgiften for landsret og højesteret tilbagebetales til veflinge boligselskab aps.
